**Naturhistorisk museum** (**NHM**) på Tøyen i Oslo er en del av Universitetet i Oslo og huser universitetets naturhistoriske samlinger og botanisk hage.

Historie
--------

«Ida» (*Darwinius masillae*), som tilhører Naturhistorisk museum i Oslo, er et 47 millioner år gammelt fossil av en ape. Siden juni 2009 har det vært stilt ut som «verdens eldste hele skjelett av en ape».
Kong Frederik VI skjenket Tøyen hovedgård til det nystartede *Kongelige Frederiks Universitet* (Universitetet i Oslo) i 1812, med den hensikt å benytte området rundt gården som en botanisk hage. Hagen ble opprettet i 1814, og er Norges eldste botaniske hage. Den eldste delen av hagen, den formelle «Barokkhagen» på sørsiden av Hovedgården, ligger i dag slik den så ut ved grunnleggingen. Universitetets naturaliasamling ble flyttet dit vel 100 år senere og organisert som zoologisk, geologisk, paleontologisk og botanisk museum.

Fra 1999 ble alle enhetene på Tøyen slått sammen til én institusjon – Universitetets naturhistoriske museer og botaniske hage. I 2005 ble navnet forenklet til Naturhistorisk museum (NHM). Museet er i dag organisert i en sentral administrativ enhet og fire seksjoner.

Museet omfatter Norges største naturhistoriske samling, med cirka 60 % av alle landets vitenskapelige naturhistoriske objekter. Foruten utstillingene drives det utstrakt forskningsvirksomhet.

Den geologiske utstillingen
---------------------------

Detalj fra Apollo 17-utstillingen i Geologisk museum Foto: Jan Andreas Knudsen 
Den geologiske utstillingen vises i Geologisk museum. Utstillingen i 1. etasje viser Norges geologiske historie, kreftene som formet landskapet og bergarter fra hele landet, noen opp til 2 milliarder år gamle. Her står også avstøpningen av skjelettet til *Tyrannosaurus rex*, en av verdens største rovdinosaurer.

2. etasje huser museets mineralustilling. Geologisk museum har en av verdens flotteste mineralsamlinger. Her finnes glitrende edelsteiner, edle metaller, meteoritter og en bit av Månen.

Innenfor mineralsalen ligger den paleontologiske utstillingen med blant annet en 400 millioner år gammel sjøskorpion fra Ringerike som blir regnet som det fineste fossilet funnet i Norge, et dinosaurreir, hodeskalle av sabeltanntiger, gevir av irsk kjempehjort og hodeskaller fra fortidsmennesker. Museet har også en variert utstilling av avstøpninger av skjeletter av forskjellige dinosaurer, blant annet nevnte *Tyrannosaurus* og *Iguanodon*.

Museumsbygget er fra 2014 stengt for oppussing, men noen av de mest populære objektene er utstilt i Zoologisk museum.

Den zoologiske utstillingen
---------------------------

Utdypende artikkel: Zoologisk museum (Oslo)

Pungulven på Naturhistorisk museum er ett av kun en håndfull utstoppede eksemplarer i verden.  Foto: Shyamal 
Zoologisk museum har dyr fra hele verden. «Norske sal» viser Norges dyreliv fra kyst til høyfjell i dioramaer med norsk natur. Her kan man blant annet se rovdyr som bjørn, gaupe, ulv og jerv på nært hold.

I 2. etasje finnes «Dyregeografisk sal» med dyreliv fra hele verden og «Systematisk sal» med systematisk oversikt over Norges dyreliv. Utstillingene viser også enestående eksemplarer av to utdødde arter, geirfuglen og den australske pungulven.

Botanisk hage
-------------

Utdypende artikkel: Botanisk hage (Oslo)

Botanisk hage er en vitenskapelig samling av levende planter. Samlingene omfatter over 8 500 plantearter fra ulike deler av verden, og brukes i undervisning, formidling og forskning. Noen av plantene dyrkes i veksthus, andre i ulike avdelinger på friland. Planter som er truet eller sårbare i norsk natur tas vare på i Botanisk hage.

Botanisk hage er også et viktig rekreasjonsområde for Oslos befolkning. Den vakre «Fjellhagen» med en klukkende bekk og små fosser viser 1 700 plantearter fra mange land. En egen «Urtehage» er tilegnet tradisjonelle medisin- og krydderplanter, og «Oldemors hage» viser tradisjonelle hageplanter fra hele østlandsområdet.

Midt i hagen ligger den gamle Tøyen hovedgård. Bygningene er fra 1600-tallet og har en formell barokkhage på sørsiden. Husene ble pusset opp i 2007-2008. Gården huser en kafé som er åpen for publikum.

Veksthusene
-----------

Veksthusene inneholder planter fra varme strøk, kjent for sine vakre farger og nytteverdi. I Victoriahuset danner kjempevannliljen *Victoria cruziana* midtpunktet omgitt av orkideer, eksotiske krydderplanter og andre tropiske nytteplanter. I Palmehuset kan man følge plantenes utviklingshistorie på nært hold og se ørkenplantenes fantastiske tilpasninger til tørke.

Referanser
----------

1. 1 2  «Historikk». Naturhistorisk museum. 18. februar 2013. Besøkt 10. november 2015.
2. ↑  «PRESSEMELDING: NHM stenger Brøggers hus». Naturhistorisk museum. 10. desember 2014. Besøkt 10. november 2015.

Galleri
-------

* Naturhistorisk museum avd Økern  Foto: Kuben yrkesarena, 2020Naturhistorisk museum avd Økern  Foto: Kuben yrkesarena, 2020

Eksterne lenker
---------------

* (en) Offisielt nettsted Rediger på Wikidata

* (en) Naturhistorisk Museum, Oslo – kategori av bilder, video eller lyd på Commons Rediger på Wikidata
* 360 graders panorering fra utstillingene
* Utstoppede hoder på Tøyen - video fra forskning.no 12.8.13

  


| * v
* d
* r
Universitetet i Oslo |
| --- |
| Det teologiske fakultet | *(Ingen underenheter)* |
| Det juridiske fakultet | Institutt for kriminologi og rettssosiologi **·** Institutt for offentlig rett **·** Institutt for privatrett **·** Nordisk institutt for sjørett |
| Det medisinske fakultet | Institutt for helse og samfunn **·** Institutt for medisinske basalfag **·** Institutt for klinisk medisin |
| Det humanistiske fakultet | Institutt for arkeologi, konservering og historie **·** Institutt for kulturstudier og orientalske språk **·** Institutt for filosofi, ide- og kunsthistorie og klassiske språk **·** Institutt for litteratur, områdestudier og europeiske språk **·** Institutt for lingvistiske og nordiske studier **·** Institutt for medier og kommunikasjon **·** Institutt for musikkvitenskap |
| Det matematisk-naturvitenskapelige fakultet | Institutt for biovitenskap **·** Farmasøytisk institutt **·** Institutt for teoretisk astrofysikk **·** Fysisk institutt **·** Institutt for informatikk **·** Institutt for geofag **·** Kjemisk institutt **·** Matematisk institutt |
| Det odontologiske fakultet | Institutt for oral biologi **·** Institutt for klinisk odontologi |
| Det samfunnsvitenskapelige fakultet | Institutt for sosiologi og samfunnsgeografi **·** Institutt for statsvitenskap **·** Psykologisk institutt **·** Sosialantropologisk institutt **·** Økonomisk institutt |
| Det utdanningsvitenskapelige fakultet | Institutt for lærerutdanning og skoleutvikling **·** Institutt for spesialpedagogikk **·** Institutt for pedagogikk **·** Senter for pedagogiske målinger |
| Andre enheter | Kulturhistorisk museum **·** Naturhistorisk museum **·** Universitetsbiblioteket i Oslo **·** Senter for utvikling og miljø **·** Senter for tverrfaglig kjønnsforskning **·** Det norske institutt i Roma **·** Baroniet Rosendal |
| Tilknyttede institutter(«randsone») | CICERO Senter for klimaforskning **·** Frischsenteret **·** Nasjonalt kunnskapssenter om vold og traumatisk stress **·** Senter for studier av Holocaust og livssynsminoriteter **·** Simula Research Laboratory |


| * v
* d
* r

* Botaniske hager i Norge
* Nettverk for norske botaniske hager

 |
| --- |
| 
* Tromsø arktisk-alpine botaniske hage (Universitetet i Tromsø)
* Ringve botaniske hage (NTNU)
* Arboret og Botanisk hage på Milde (Universitetet i Bergen)
* Botanisk hage (Universitetet i Oslo)
* Stavanger botaniske hage (Stavanger kommune)
* Rogaland Arboret
* Naturmuseum og botanisk hage, Universitetet i Agder

 |

| * v
* d
* r
Norske naturhistoriske museer |
| --- |
| Naturmuseum og botanisk hage, Universitetet i Agder Kristiansand **·** Naturhistorisk museum Bergen  **·** Naturhistorisk museum Universitetet i Oslo **·** Norges arktiske universitetsmuseum Tromsø |

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** ISNI **·** GeoNames
 |